Myanmar government announced the exact date for schools to reopen.
ဒီသတင်းကို မတူညီတဲ့ ဝက်(ဘ်)ဆိုဒ်အသီးသီးကနေ ဖေ့စ်ဘွတ်စာမျက်နှာ ပေါ်မှာ တဆင့်ပြန်လည်ဝေမျှသူ ၁၀၀၀ ကျော် ရှိနေပါတယ်။ဒီသတင်းအတုကိုပဲ နောက်တစ်နေရာမှာဝေမျှထားတဲ့လင့်ကို ဒီမှာကြည့်နိုင်ပါတယ်။, , သတင်းဆန်းစစ်ချက်, , Myanmar daily News ဝက်(ဘ်)ဆိုဒ်မှာ ရေးထားတဲ့ ကျောင်းအားလုံး ဖွင့်လှစ်မယ့် အစီအစဉ်ကို ရက်အတိအကျကြေညာလိုက်ပြီ ဆိုတဲ့ သတင်းကို Boom Myanmar က အချက်အလက် စစ်ဆေး ကြည့်တဲ့အခါ လိမ်ညာရေးသားထားတဲ့ သတင်းတစ်ပုဒ် ဖြစ်ကြောင်း တွေ့ရှိရပါတယ်။, , တကယ်တော့ ဒီသတင်းဟာ မေလ ၅ ရက်နေ့က Tomorrow News Journal ရဲ့ ဖေ့စ်ဘွတ်စာမျက်နှာမှာ ဖော်ပြခဲ့တဲ့ "အခြေခံပညာကျောင်းများ ဖွင့်လှစ်မည့် အစီအစဉ် မေ ၁၅ ရက် နောက်ပိုင်းမှ သိရှိနိုင်မည်" ဆိုတဲ့ သတင်းကို ခိုးယူပြီး ပုံဖျက်ကာ ပြန်လည်ဖော်ပြခဲ့တဲ့ သတင်း တစ်ပုဒ်သာ ဖြစ်ပါတယ်။ သတင်းရဲ့ အတွင်းပိုင်းမှာတော့ Tomorrow News Journal က ဖော်ပြထားတဲ့ အတိုင်း ပြန်လည်ကူးယူထားကာ သတင်းခေါင်းစဉ်ကိုသာ ပြောင်းလဲ ထားတာ ဖြစ်ပါတယ်။, , မူရင်းသတင်းမှာ ၂၀၂၀ - ၂၀၂၁ ပညာသင်နှစ် ကျောင်းဖွင့်ချိန်နဲ့ပတ်သက်လို့ Covid-19 ကာကွယ်၊ ထိန်းချုပ်၊ ကုသရေး အမျိုးသားအဆင့် ဗဟိုကော်မတီက ညွှန်ကြားချက်တွေကို မေလ ၁၅ ရက်ထိ ထပ်မံ တိုးမြှင့်ထားတဲ့အတွက် ၁၅ ရက်နေ့ နောက်ပိုင်းမှသာ သိနိုင်မှာ ဖြစ်တယ်လို့ အခြေခံပညာဦးစီးဌာန ညွှန်ကြားရေးမှူးချုပ် ဦးကိုလေးဝင်းက ပြောတယ်လို့ ရေးသားထားတာ ဖြစ်ပြီး ကျောင်းဖွင့်ချိန်ကို အခုထိ အတိအကျ မသိရသေးပါဘူး။မူရင်းသတင်းကို ဒီမှာ ဖတ်နိုင်ပါတယ်။, , ဒါ့အပြင် မေလ ၈ ရက်နေ့ The Voice သတင်းဌာနရဲ့ ဖေ့စ်ဘွတ်ပေ့ချ်မှာ အမျိုးသားအဆင့် ဗဟိုကော်မတီရဲ့ ညွှန်ကြားချက်ရမှသာ ကျောင်းများ ဖွင့်မည် ဆိုတဲ့ သတင်းကို တင်ထားပါတယ်။The Voice သတင်းဌာနရဲ့ သတင်းကို ဒီမှာ ဖတ်နိုင်ပါတယ်။, လက်ရှိ ဒီသတင်းကို ရေးသားနေချိန် မေလ ၈ ရက်နေ့ထိ ကျောင်းများအားလုံး ပြန်ဖွင့်မည့် အချိန်ကို ပညာရေးဝန်ကြီးဌာနက ထုတ်ပြန်ကြေညာခြင်း မရှိသေးသလို မည်သည့် တာဝန်ရှိသူ ကမှလည်း အတိအကျ ထုတ်ဖော်ပြောခြင်း မရှိသေးပါဘူး။ Covid-19 ကာကွယ်၊ ထိန်းချုပ်၊ ကုသရေး အမျိုးသားအဆင့် ဗဟိုကော်မတီရဲ့ ညွှန်ကြားချက် ရမှသာ ကျောင်းဖွင့်ချိန်ကို သိရှိနိုင်မှာ ဖြစ်ပါတယ်။, , ဒါ့အပြင် ဒီရက်ပိုင်းအတွင်းမှာ ပညာရေး ဝန်ကြီးဌာန အယောင်ဆောင်ထားတဲ့ ဖေ့စ်ဘွတ်ပေ့ချ် အတု တစ်ခု ထွက်ပေါ်ခဲ့ပြီး မေလ ၁၅ ရက်နေ့နောက်ပိုင်းမှာ ကျောင်းဖွင့်ချိန်တွေ ကြေညာပေးမှာ ဖြစ်ပြီး စာမေးပွဲ ဖြေဆိုချိန်ကို တစ်ပါတ် ကြိုတင် ကြေညာပေးမယ်လို့ ရေးသားခဲ့ကာ အဆိုပါ ဖေ့စ်ဘွတ်ပေ့ချ်ဟာ လူမှုကွန်ယက်ပေါ်က ပြန်လည် ပျောက်ကွယ်သွားခဲ့ပါတယ်။, ,
ကျောင်းတွေပြန်ဖွင့်မယ့်ရက်နဲ့ပတ်သက်တဲ့ သတင်းအတုတွေ